[{"text_idx": "#000000", "text": "Cymorth trethi i bobl a\u0302 nam meddyliol"}, {"text_idx": "#000001", "text": "Mae Llywodraeth Cymru'n bwriadu ei gwneud hi'n haws i deuluoedd pobl sy'n byw gydag anhwylderau meddyliol dwys gael gostyngiadau yn y dreth gyngor."}, {"text_idx": "#000002", "text": "Cafodd cynllun gostyngiad ar gyfer pobl sy'n dioddef cyflwr meddyliol dwys ei gyflwyno yng Nghymru, Lloegr a'r Alban yn 1992."}, {"text_idx": "#000003", "text": "Nawr bydd y wybodaeth sydd yn cael ei rannu gan holl gynghorau'n cael ei symleiddio a dim ond un ffurflen gais fydd yn rhaid ei llenwi."}, {"text_idx": "#000005", "text": "Yn o\u0302l y wefan ymgyrchu MoneySavingExpert, mae diffyg hyrwyddo a pholisi\u0308au anghyson ar draws yr holl awdurdodau wedi golygu bod degau o filoedd o bobl a oedd yn gymwys wedi methu a hawlio gostyngiad."}, {"text_idx": "#000006", "text": "Dywedodd Martin Lewis, sylfaenydd : \"Mae nifer o'r bobl fwyaf agored i niwed yn ein cymdeithas, y rhai sy'n byw a\u0302 'nam meddyliol sylweddol' wedi bod yn gymwys i gael gostyngiad treth gyngor ers blynyddoedd, ond yn anffodus dydy pobl ar draws Prydain ddim yn cael gwybod hynny'n aml iawn - sy'n golygu eu bod yn colli arian a allai fod wedi trawsnewid ansawdd eu bywydau."}, {"text_idx": "#000007", "text": "\"Dydy'r rhan fwyaf o gynghorau ddim yn helpu i dynnu sylw at hyn, ac mae'n warthus bod achosion yn aml o rwystro pobl rhag ei hawlio drwy drosglwyddo gwybodaeth anghywir."}, {"text_idx": "#000008", "text": "\"Dywedodd rhai aelodau o staff, pan wnaethom eu ffonio'n ddirybudd, nad oedd y gostyngiad yn bodoli, sy'n golygu bod gwahaniaethau mawr yn nifer y bobl sy'n cael y cyfle i fanteisio ar y cymorth ar draws y wlad."}, {"text_idx": "#000010", "text": "Disgrifiad o\u2019r llun, Mae rwystro pobl rhag hawlio gostyngiad drwy drosglwyddo gwybodaeth anghywir yn \"warthus\" meddai Martin Lewis"}, {"text_idx": "#000011", "text": "Yn o\u0302l Llywodraeth Cymru bydd teuluoedd y dioddefwyr hefyd hawlio'n o\u0302l unrhyw ostyngiadau treth gyngor hyd at yr adeg pan gawson nhw'r diagnosis."}, {"text_idx": "#000012", "text": "Dywedodd y Gweinidog Cyllid, Rebecca Evans: \"Rwy'n falch bod Llywodraeth Cymru yn arwain y ffordd gyda'r dull newydd hwn, gan helpu rhai o'r bobl fwyaf agored i niwed i gael y cymorth a'r gostyngiadau y mae ganddynt hawl eu derbyn, ac rwy'n ddiolchgar iawn i MoneySavingExpert a Martin Lewis am ddwyn y mater hwn i'n sylw a gweithio gyda ni i'w ddatrys.\""}, {"text_idx": "#000013", "text": "Mae Llywodraeth Cymru eisioes wedi cyhoeddi deddfwriaeth newydd er mwyn dileu'r gosb o garchar i bobl am beidio a\u0302 thalu'r dreth gyngor, ac er mwyn eithrio pobl ifanc hyd at 25 oed sy'n gadael gofal rhag talu'r dreth gyngor yng Nghymru."}, {"text_idx": "#000014", "text": "'Cost uwch y dreth gyngor i greu tlodi'8 Ebrill 2019'Ni'n teimlo'r straen yn ofnadwy'8 Ebrill 2019Y Dreth Gyngor: 'Diogelu y mwyaf bregus'1 Ebrill 2019"}, {"text_idx": "#000015", "text": "'Cost uwch y dreth gyngor i greu tlodi'"}, {"text_idx": "#000016", "text": "'Ni'n teimlo'r straen yn ofnadwy'"}, {"text_idx": "#000018", "text": "Prif StraeonPrisiau llyfrau Cymraeg yn 'artiffisial o isel'Published2 awr yn o\u0302lDisgwyl am driniaeth yn achosi unigedd ac ansicrwyddPublished2 awr yn o\u0302lFfordd ar gau yn dilyn ta\u0302n ar dre\u0302n ger WrecsamPublished5 munud yn o\u0302l"}, {"text_idx": "#000019", "text": "Prisiau llyfrau Cymraeg yn 'artiffisial o isel'Published2 awr yn o\u0302lDisgwyl am driniaeth yn achosi unigedd ac ansicrwyddPublished2 awr yn o\u0302lFfordd ar gau yn dilyn ta\u0302n ar dre\u0302n ger WrecsamPublished5 munud yn o\u0302l"}, {"text_idx": "#000020", "text": "Prisiau llyfrau Cymraeg yn 'artiffisial o isel'"}, {"text_idx": "#000022", "text": "Ffordd ar gau yn dilyn ta\u0302n ar dre\u0302n ger Wrecsam"}, {"text_idx": "#000027", "text": "Colofn Shane: Sut mae atal Iwerddon?"}]